29 



Æggene lægges i Rækker paa Naalene. Larverne 

 lever sjældent enligt, i Reglen findes der 2 — 4 sammen; 

 de begynder med at æde de øverste Naale af det foregaa- 

 ende Aars Skud og fortsætter nedefter langs Grenen eller 

 Stammen, indtil hele Skuddet er afædt, derefter fortsætter 

 de undertiden med at æde Sideskud og kan ogsaa be- 

 gynde at angribe Majskuddene. De forekommer kun paa 

 yngre Træer. 



Sjælden. Nordsjælland, Lolland (Strandby). April — 

 Maj. I Slutningen af 90erne var Hvepsene ikke sjældne 

 i en Bevoksning af Weymouthsfyr ved Hillerød, men for- 

 svandt, da Træerne voksede til. 



2. L. campéstris Fabr. (hieroglyphica Christ). Sort; 

 en Plet ved Øjnenes Inderrand, hos Hannen ogsaa en 

 Plet paa Mundranden, Vingeskællene, en Plet foroven paa 

 Mesonotums Sider og undertiden hos Hunnen en Plet 

 paa Pronotums Hjørner, samt Scutellum gule. Følehor- 

 nene rødgule. Rodleddene hos Hannen med sorte Pletter. 

 Benene gule, Hofterne, Hofteringene, samt hos Hannen 

 Forlaarenes Rod og hos Hunnen alle Laarene sorte. Vin- 

 gerne gullige. L. 12 — 17 mm. 



Larven grønlig med en brun Længdestribe paa Ryg- 

 gen, en lignende langs Bugen og Tværrækker af brune 

 Pletter paa Ryggen. Hovedet gult med smaa brunlige 

 Pletter. 



Larven lever enlig i et langt Spind paa Majskuddet, 

 næsten altid paa Midtskuddet. Spindet begynder under 

 Endeknoppen og ender ved den første Forgrening. Røret 

 er dannet af smaa Fnug. 



Denne Arts Spind er fundet paa Skovfyr i Bromme 

 Plantage. 



3. L. stellåta Christ. Sort; Hovedet foroven gul- 

 plettet og nedenfor Følehornene helt gult. Følehornene 

 røde, det inderste Led sort, i hvert Fald paa Oversiden. 

 Thorax's Overside gulplettet. Undersiden næsten helt gul. 

 Bagkroppens Overside sort med røde Rande, Undersiden 

 hos Hannen næsten helt gul, hos Hunnen gul med et 

 sort Tværbaand paa hvert Led. Benene rødgule med sort 

 Rod. Vingerne omtrent glasklare, undertiden med lidt 

 mørkere Spids og Vingemærkebasis. L. 12—17 mm. 



